બળબળતી ગરમી પડી રહી છે અને ઉષ્ણતામાનનો પારો સતત ઊંચો જઈ રહ્યો છે એને ધ્યાનમાં રાખીને અમે મતદારોને વિવિધ સુવિધા આપવાનો ફેંસલો કર્યો છે એમ જણાવતા વિનોદ રાવે ઉમેર્યું હતું કે, ‘વોટિંગ-બૂથમાં મતદારોને ઠંડું પાણી, છાશ અને ઠંડાં પીણાં આપવામાં આવશે. વિવિધ બિનસરકારી સંગઠનો, સસ્તા અનાજની દુકાનના માલિકોનાં સંગઠન, પેટ્રોલ ડીલર્સ અસોસિએશન્સ અને અન્યો આ સુવિધા માટે સહકાર આપવા સહમત થયાં છે.’